Derek Princei teenistus
Mis tähendab olla jumalamees
I osa
Teema, mis on mulle tänaseks õhtuks määratud ja seda
minu nõusolekul, on: "Kuidas olla jumalamees?"
Muudaksin pealkirja selliseks: "Mis tähendab olla jumalamees?"
Kuid jaotan oma teema kaheks peatükiks: esiteks,
mis tähendab olla mees!
Ja siis ka jumalamees!
Ma ei usu, et miski muu tänapäeval pole süstemaatilisema
saatanliku rünnaku all kui mehelikkuse olemus.
Usun, et paljud teist on kuulnud luuletust, mis algab sõnadega:
"Kui...", ning viimased read luuletusest on:
"Kui suudad täita andestamatu minuti vahemaaga, mida joosta 60 sek,
siis sinu on Maa ja kõik selles olev, ja veel enam,
sinust saab Mees, mu poeg!"
See on Rudyard Kiplingi mehelikkuse retsept.
Täita andestamatu minut 60-sekundlilse vahemaa jooksuga.
Ma sellest rohkem ei räägi, kuid ma tahan rõhutada,
ja see on väga tähtis!
Mina toetun vaid ühele autoriteedile-Piiblile!
Muid allikaid või autoriteete ma ei kasuta ega vali.
Välja arvatud Jumala Sõna.
See võib kõlada lihtsameelselt, kuid täna on see ülitähtis.
Sest Jumala Sõna kirjakohti alahinnatakse süstemaatiliselt!
Ja sageli teevad seda inimesed, kes peavad vaimuliku ametit!
Ma tahan lugeda teile kolm kirjakohta ühest mehest.
Loeme Johannese 10:35
Jeesus räägib, viidates ühele Psalmile Piiblist:
"Kui see nimetab jumalaks neid, kelle kohta Jumala sõna käis-
ja Pühakirja ei saa teha tühjaks!"
Jeesus räägib siin kahest sõnast, mida me sageli kasutame:
Jumala Sõna ja Piibel.
Ja siis ta ütleb:"Jumala Sõna ei saa teha tühjaks!"
Seda vist ei saa enam autentsemalt öelda, kui Jeesus seda ütles.
Ja 2 Timoteuse 3:16 leiame Pauluse isikliku tunnistuse
selsamal teemal.
Loeme 2 Timoteuse 3:16
"Kogu Pühakiri on Jumala sisendatud ja kasulik õpetamiseks,
noomimiseks, parandamiseks, kasvatamiseks õiguses."
Kogu Piibel on inspireeritud Jumala Vaimu poolt, sellist asja kui
mitteinspireeritud või ebaautori- taarne tekst Piiblis pole. Pidage
meeles, et nii Jeesus kui Paulus rääkisid peamiselt Vana
Testamendi kirjakohtadest.
Ja nüüd ma tahan tsiteerida John Wesleyt.
Kui ma olin noor jutlustaja, olin nelipühilane ning üks
nelipühilaste hüüdlauseid neil päevil oli: "Meil on kõik!"
Siis hakkasin lugema John Wesley päevikuid neljas köites.
Peale selle kui olin ta raamatuid lugenud, mõtlesin endamisi: kui
meil on kõik, siis mis on tal? Sest tema väitis, et tal on palju
enam kui meil oli. Ja on üks asi, mida ta ütles, mis avaldab muljet.
Ta ütles: "Ma ei tunnista ühtegi usureeglit või -prkaktikat
peale Jumala Sõna ehk Piibli."
See lause on metodisti kiriku baasmõte.
Kus on metodisti liikumine täna?
Kus oleme meie täna?
Igatahes on see lause ka minu motoks. Ma ei tunnista ühtegi
usureeglit või -prkaktikat peale Jumala Sõna!
Las ma avan sulle veel ühe tahu selles teemas.
Hiljuti sattusin lugema raamatut pealkirjaga "Vaimsed sõjad ".
Selle raamatu on kirjutanud inglane, kes, nagu minagi,
kolis Ameerika Ühendriikidesse elama.
Ja tema teemaks on see, mis kogudustes täna toimub ning
kuidas valeõpetus süstemaatiliselt õõnestab Piibli õpetust.
Valeõpetus pole uus, vaid see on ühe hereetilise liikumise
ellu tärkamine, mille nimi on gnosis ja mis oli koguduses
juba apostlite ajal. Nii et see on vana asi, mis tahab tagasi tulla.
Kuid rääkides raamatust "Vaimsed sõjad" ütleb Peter Jones:
See oli niivõrd haruldane nimi, et see ei jäänud mulle meelde.
Tahan, et kuulaksite hoolega seda, mida loen.
Siin räägitakse uuest viisist, kuidas Piiblit tõlgendada.
"See uus tõlgendus tõstab pead igal pool viimasel ajal,
suuremal või vähemal määral radikaalsel kuju.
Üks tõlgendus tuleb briti teaduslikult väljaandelt
"The Journal of The Study Of The New Testament"ilt.
Välja antu Sheffieldi Ülikooli kirjastuses ja ajakiri on
tuntud oma konservatiivse ja evangeelse lähenemise poolest.
Ajakirja praegune peatoimetaja, Francis Watson London Universityst
saatis trükki artikli, kus ta peab Vana ja Uut Testamenti
ehk Piibli teksti lootusetult patriarhaalseks ja hierarhiliseks.
Sõna "patriarhaalne" on tänapäeval üks paha sõna.
Watson siis, pidades erinevaid Piiblitõlkeid ebaveenvateks,
pakub alternatiiviks Pühakirja muutmist egalitarismi poole.
Ta pakub lugejale välja "sobivama strateegia".
Ehk vastuseisu senisele.
"Selline vastuseis Watsoni järgi võtaks kuju "vastu-lugemises",
lugedes Piibli teksti vastuhakuga teksti loomuse vastu.
Praktikas, see tähendaks, ja see on nüüd tema järeldus,
näha Saatanat vabastajana, Eevat kangelannana, kes on
vapral tarkuse otsimise teekonnal, ning Jumalat kui kadedat türanni,
kes on huvitatud vaid Oma eesõiguste säilitamisest.
See mõte tuleb ühelt juhtivalt Piibli teadlaselt!
Loen teile selle teksti veel üks kord ette, kuna see on
täielikus vastuolus Piibli originaaltekstiga!
See tõlgendus 1.Moosese raamatu 1., 2., ja 3. peatükist,
mis ongi põhiliseks võitlusväljaks täna,
"näeks Saatanat vabastajana, Eevat kangelannana, kes on
vapral tarkuse otsimise teekonnal, ning Jumalat kui kadedat türanni,
kes on huvitatud vaid Oma eesõiguste säilitamisest."
Selline tõlgendus tuuakse sisse juhtivate Piiblikoolide
ja vaimulike seminaride poolt täna Ingilsmaal.
Kui paljud teist teavad, mis tegelikul toimub.
Nii et ütlen, et olen John Wesleyga samal seisukohal. Ma ei tunnista
ühtegi usureeglit või - prkaktikat peale Jumala Sõna!
Nüüd kui liigume selle teema juurde, kuidas
olla mees oma pereelus, loeme Matteuse 19. peatükki,
kus variserid küsitlesid Jeesust.
Loeme Matteuse 19:3
Siin on teemaks abielulahutus.
Loeme Matteuse 19:3
"Ja Jeesuse juurde astus varisere, kes küsisid teda kiusates:
"Kas tohib oma naist minema ajada mis tahes põhjusel?"
Tema aga vastas: "Kas te ei ole lugenud, et loomise algul
tegi Looja inimese meheks ja naiseks?"
Kui Jeesus ütles "loomise algul", siis te peate teadma, et
1.Moosese raamatu heebreakeelne sõna on bereshiit, mis tähendab
esimesed teksti sõnad ehk loomise algul.
Kui Jeesus ütles "loomise algul", ütles Ta tegelikult: "Pöörduge
tagasi 1.Moos raamatusse, vaadake, milline oli Jumala eesmärk algusest
peale, kui Ta inimese lõi!" Kas te pole lugenud, et loomise algul tegi
Looja inimese meheks ja naiseks?"
See tõde peab vett ka täna. On kaks sugu-mees ja naine.
Minu jaoks on see ilmne, kuid leian inimesi,
kelle jaoks see pole enam sugugi iseenesestmõistetav.
Jumal lõi inimese selliseks, see ei juhtunud kogemata.
See oli Jumala käsk, et inimene loodaks meheks ja naiseks.
Aastaid tagasi kui kõndisin kuskil linnas, möödusin
ühest juuksurisalongist.
Mul pole midagi juuksurite vastu.
Kuid salongi klaasist ukse peale oli kirjutatud sõna "unisex".
Mõtlesin endamisi, et ajastu lõpp peab olema väga lähedal.
Unisex.
Ma pole mees-või naisjuuksurite vastu, mitte see pole mu mõte,
Minu mõte on see, et on olemas kaks erinevat sugu!
Ja ainult kaks sugu!
Ilmselt sellel maal täna on see päris vastuoluline probleem.
Tänan Jumalat heade Aafrika piiskoppide eest!
Kes on paika nihutanud taganevad valged piiskopid.
Jumal õnnistagu neid piiskoppe!
Nad seisid tõe eest ja polnud nõus sel teemal isegi vaidlema!
On kaks sugu - mees ja naine.
Las ma ütlen teile veel midagi: meid meelitatakse ka
äkliste keelemuudatustega.
Ma ei tea, kas mõistad, kui palju on meile keelega kaasa antud.
Võtame näiteks sõna "abort".
Enam seda ei kutsuta sündimata lapse tapmiseks.
Seda ei kutsuta isegi loote eluea katkestamiseks.
Pealegi pole loode ja laps samad asjad.
Sa ei või tappa last, kuid võid katkestada loote elu.
Nüüd kutsutakse seda protsessi juba raseduse lõpetamiseks.
Kui kena ja lahke väljend! Raseduse lõpetamine!
Lihtsalt kustutame väikese elu, mis on loodud Jumala sarnaseks!
Peame olema teadlikud keelest, mida räägime.
Leian veel ühe peene muutuse tänases sõnavaras.
Enam ei räägita sugupoolest, vaid räägitakse soost.
Sooline võrdsus.
Mu sõbrad, sugupool on füüsiline, sugu aga grammatiline termin.
Ma pole sugu, vaid üks sugupool! Olen meessoost.
Olen meessoost olnud terve elu ega usu, et kunagi muutun.
Tahan, et näeksid, kui peenike joon siit jookseb.
Meile ei öelda, et võta Piibel ja viska välja, vaid öeldakse, et
arendaksime Piiblit ning muudak- sime selle keelt, muudaksime ja
kohandaksime teksti siit-sealt. Ja peale seda, kui oled lõpetanud
kogu selle kohandamise, usud juba
millessegi, mis on äärmises vastu- olus Piibliga! Kuid ei märka seda.
Nii et Jeesus ütes, et alguses lõi Jumal inimese meheks ja naiseks.
Ja Jeesus ütles: "Seepärast jätab mees oma isa ja ema ning
hoiab oma naise poole ja need kaks saavad üheks.
Nõnda ei ole nad enam kaks, vaid üks liha.
Mis nüüd Jumal on ühte pannud, seda ärgu inimene lahutagu!"
Jeesus ütles, et kui Jumal alustas inimsoo, siis ta pani paika
inimsuhted ja pereelu korra ja need asjad pole muutunud.
Need on ikka nii, nagu Jumal neid on määranud.
Ja kui lähed sellega vastuollu, siis lähed vastuollu Piibliga!
Nüüd tuleme tagasi meeste ja mehelikkuse teema juurde.
Toon välja ühe erilise punkti, mida enamus teist
võibolla pole kuulnud, tegelikult avastasin selle punkti
enda jaoks alles hiljuti.
Tegelikult räägin millestki, milles ise olen läbi kukkunud.
Läheme tagasi Eedeni aias toimuvate sündmuste juurde.
Usun, et meil kõigil on oma pilt sellest, mis seal toimus.
Peale seda kui Aadam oli loodud ja enne naise loomist.
Loeme 1.Moosese 2:15 "Ja Issand Jumal võttis
inimese ja pani ta Eedeni aeda harima ja hoidma."
Harima tähendab maad harima. Hoidma aga pole ühese tähendusega.
Vähemalt inglise keeles mitte.
Heebrea keeles tähendab sama sõna hoidmist ja kaitsmist.
Kui Piibel ütleb: "Issand on su hoidja, su varjaja, su kaitse. Ei
tuku ega uinu, kes Iisraeli hoiab." See on väga võimas ja tugev Sõna.
Aadam pandi Eedenisse aia eest vastutama ja seda kaitsma.
Esimene patt oli selline, millest Piibel ei kirjuta.
See on mehe patt.
Meie oleme harjunud, et Eevat Madu pettis.
Kuid me ei mõista, et see polnudki esimene patt.
Esimene patt oli Aadama kohusetundetus.
Ta kukkus läbi talle määratud ülesandes.
Minu arvates on kohusetundetus meeste kõige suurem patt.
Asi pole selles, et mehed alustaksid aktiivsete halbade tegudega,
vaid nad ei täida neile seatud kohustusi.
Ma tean paljusid häid mehi, kes on sellest hoolimata kohusetundetud.
Sest nad ei kaitse seda, mis on neile usaldatud.
Madu ei oleks tohtinud Eedeni aeda sisse pääseda Aadama vastuseisuta.
Mida sina siin teed?
Mina valitsen seda aeda, sul pole õigust siin viibida!
Ei tea, kus Aadam oli, kuid ta polnud talle seatud ametikohal.
Ja nii sai Madu minna Eeva juurde.
Ja Eeva oli kaitseta, kuna tema abikaasa ei teinud oma tööd.
Ma olen seda lugematu hulk kordi USAs öelnud ja ütlen veel:
Ameerika nr.1 probleem on oma kohustest kõrvale hiilivad mehed.
See pole ilmne probleem. USAs on mitmeid muid probleeme,
mis ühenduvad suurteks probleemideks.
Kuid probleemi tõeline juur on selles, et mehed ei täida oma
piibellikke ehk Piiblisse kirja pandud kohustusi.
Nad ei valva ega kaitse, nende naised on kaitseta.
Ja nii tulebki majja õnnetus.
Arendasin välja ühe mõtte, mida teie võiksite korrata:
Tegevusetuse patt juhib inimese tahtliku patuni.
Oleme väga tähelepanematud kogemata tehtud pattude ees,
me peaaegu et ei märkagi neid, kuid nad ei lõpe seal ära.
Tegevusetuse patt juhib inimese tahtliku patuni.
Tahan, et me kõik ütleksime seda uuesti.
Tegevusetuse patt juhib inimese tahtliku patuni.
Nii, nüüd las seda ütlevad ainult mehed.
Tegevusetuse patt juhib inimese tahtliku patuni.
See on inimrassi elulugu. See on langemise lugu.
Esimene pattulangeja oli Aadam. Asi polnud selles, mida ta tegi,
vaid selles, mida tegemata jättis. Selles oli hoopis probleem.
Kui mina ja mu naine Rutt tundsime, et see oli Jumala tahe,
et abielluksime, siis küsis Rutt minu käest konkreetselt:
"Mida sa arvad sellest, mida Pau- lus õpetab 1 Korintlastastele 11?
Ja mina vastasin temale: "Usun, et seal on õige asi kirjas."
Rutt ütles: "Mina arvan samamoodi."
Nii et meil oli üksmeel ja see on hea, et see nii oli.
1 Korintastele 11. peatükis viitab Paulus 1.Moosese raamatule.
Tahan lugeda ühte kirjakohta.
Loeme 1 Kor 11:3
"Aga ma tahan, et te teaksite: Kristus on iga mehe pea,
aga mees on naise pea, ja Jumal on Kristuse pea."
On olemas meelevalla ahel, mis algab taevas ja lõpeb perekonnas.
Ahel algab Isa Jumalast, läbi Kristuse meheni,
ja mehelt edasi naisele.
Ehk mehest edasi perekonda.
See on kord, mille Jumal on paika pannud.
Olen kuulnud paljusid inimesi ütlevat, et Pauluse õpetus
1 Kor 11 peatükis on, noh kuidas nad ütlevad,
aidake mind keegi, kultuurist tulenev.
(Kuulajale, kes aitas jutlustajat:) Sa võid nüüd istuda esimesse ritta!
Ma arvan, et see on naeruväärne.
Kui aus olla, siis ma ei tea midagi vähem kultuurilist kui
Jumala-Kristuse-mehe-naise-suhe.
Kui igavesed suhted jumalikus kolmainsuses on kultuurilised,
siis pole meil midagi kindlat, mille peale oma elu ehitada.
Veel enam, inimesed arvavad, et asja "kultuuristamine" teeb selle
lubatavaks, normaalseks. Arvan, et ka see on naeruväärne.
Olen reisinud umbes 50 riigis, seal jutlustanud, kokku puutunud väga
erinevate kultuuridega. Peaaegu iga kultuur, millele mõelda suudan,
sisaldas tugevat deemonlikku ele- menti! Kui miski on kultuurne, ei
tähenda see veel, et kõik on õige. On ainult üks asi, mis teeb kultuuri
õigeks ja see on Piibel, kui kultuur pole piibellik, siis see pole õige!
Nii et meil on olemas jumalik laskuv autoriteediahel.
Ahel on siis järgmine:
Jumal(Isa)-Kristus(Poeg)- -Mees(Isa)-Naine(Ema).
Vaatame Johannese 10. ptk.
Johannese 10:18
Kuidas töötab autoriteet taevases perekonnas?
Üllatav on see, et see üllatab teid, kuidas
Jeesus räägib Isa autoriteedist ja suhtest Jumal- Isaga.
Loeme Johannese 10:17-18
"Isa armastab mind seepärast, et ma annan oma elu,
et seda jälle tagasi võtta.
Keegi ei võta seda minult, vaid mina ise annan selle omal tahtel.
Minul on meelevald seda anda ja minul on meelevald seda jälle võtta.
Selle käsu olen ma saanud oma Isalt."
Jumal-Isa annab siis käsklusi Poeg-Jeesusele ja Jeesus
kuuletub oma Isa käsklustele.
Idee, mis ütleb, et on ebapiibellik omada käske perekonnas,
pole ise üldse Piibliga kooskõlas.
Taevases peres jagab Jumal käsklusi ja Jeesus täidab neid.
Loeme Johannese 12:49-50
"sest mina ei ole rääkinud iseenesest, vaid Isa,
kes on minu saatnud, on andnud mulle käsu, mida ma pean ütlema
ja mida ma pean rääkima.
Ja ma tean, et tema käsk on igavene elu.
Mida mina räägin, seda ma räägin nõnda, nagu Isa mulle on öelnud."
Nii et kogu oma õpetuses järgib Jeesus Jumala käske.
Sellised on suhted taevases perekonnas.
Loeme Johannese 14:31
Kus Jeesus valmistub lahkuma pühalt õhtusöömaajalt edasi
sinna, mis viib Teda Tema reetmiseni ja vangistuseni.
vaid et maailm saaks aru, et mina armastan Isa ja teen nõnda,
nagu Isa mind on käskinud. Tõuske, läki siit minema!"
Jeesus läks ristile, kuuletudes Jumala käsule.
See oli maailma suurim sõnakuulelikkuse läbikatsumine.
Loeme Heebrealastele 5:8
"Ja olles küll Poeg, õppis ta kannatuse läbi kuulekust."
Siin on kaks jumalikku olendit- Jumal-Isa ja Poeg.
Jumal andis käsu ja Poeg õppis kuulekust, täites
Isa käsklust, mis maksis Talle Ta elu.
Näete Piiblis pole lohakuse, sõna- kuulmatuse, hoolimatuse mustrit.
Jumal on väga täpne Jumal.
Ta ütleb, millist käitumist meilt ootab ning eeldab, et
me nõnda ka teeme, nagu Ta on meid käskinud.
See muster peaks korduma ka inimeste perekonnas.
Tegelikult on Jeesusel 3 ametit, mida pereisa
peaks reprodutseerima oma perekonna keskel:
preestriamet, prohvetiamet ja kuninga amet.
Preestrina palvetab pereisa oma perekonna eest.
Tuletage meelde, kuidas Iiob palvetas oma 7 poja ja 3 tütre
eest, tõustes varahommikuti ja oh- verdades nende eest põletusohvreid.
Prohvet toob Jumala Sõna oma perekonda, ka see on mehe roll.
Ja kuningana valitseb mees perekonnas Jumala Sõna järgi.
Preester, prohvet ja kuningas.
Ma rõhutan, et siin on autoriteet, distsipliin ja sõnakuulmine,
mis algab taevast! Mitte maa pealt.
Jumala idee on, et see korduks igas perekonnas.
Isa peaks olema preester, prohvet ja ka kuningas.
Kas oled kunagi endalt küsinud, miks valis Jumal Aabrahami?
Jumal otsis kedagi, kes oleks erilise rahva isa ja täidaks
Jumala eesmärke siin maa peal.
Jumalal oli terve inimrass, kelle hulgast valida.
Kuid Ta valis ühe mehe, kelle hulgast valida.
Ka Abrahami nimi on juba erilise tähendusega,
kuna heebrea keeles "ab" tähendab isa.
Esimene asi, mida Jumal otsis, oli isa.
Tõlkis Lemme-Getter Bogatkin